Rangsang Tuban (Hanacaraka)/Kaca 94


Alihaksara
/kaca 094/

baḍé  lajĕng ngupadosi ; pangungsenipun kangjeng uwa ;  amesṭi ḍateng banyubiru ; awit pamireng kula sang prabu putri ing banyubiru ingkang apeparab dewi wayi mentas sinerenan kaprabon saking ingkang rama prabu hertambang ;  punika ; garwanipun kangjeng uwa ; 
pangangkah kula ; bilih kenging nagari banyubiru kareha nagari tuban ;  ing mangke ; rama kula aturi wangsul ḍateng nagari saha wadyabala sadaya nindakaken prakawising praja kados saben saben ; 
sarta ; rumeksa kangjeng ibu ;  ngantosa ḍateng kula ; abekta kondur kangjeng uwa ; 
namung putra sampeyan uwa ; raden lodaka kula teḍa ;  kula jak anglurug ḍateng ing banyubiru ; sarta dadosa pepatih kula ;  kula jak lara lapa ; anglampahi panas perih ;  kyai ; ingkang rila'  ; 
"mas putu ; gusti kula ;  kula sampung boten maoni ḍateng karsa sampeyan ; sampung leres sadaya ;  sarta kula baḍé  ngestokaken ing weling sampeyan ; rumeksa praja sadungkap kula ;  tiyang sampun sepuh ; punapadené  kula sampun lega lila pun lodaka sampeyan karsakaken ḍerek andon prang ;  "
telas rembagipun raden putra kaliyan kyai patih lajĕng sami biḍalan andum paran ; sarta a

jv Basa Jawa (Javanese)
Rangsang Tuban